Miss Earth 2002

Ang **Miss Earth 2002** ay ang ikalawang edisyon ng Miss Earth pageant, na ginanap sa Folk Arts Theater sa Pasay, Kalakhang Maynila, Pilipinas noong 20 Oktubre 2002.

Pagkatapos ng kompetisyon, kinoronahan ni Catharina Svensson ng Dinamarka si Džejla Glavović ng Bosnya at Hersegobina bilang Miss Earth 2002. Ito ang kauna-unahang tagumpay ng Bosnya at Hersegobina sa Miss Earth. Kinoronahan si Winfred Omwakwe ng Kenya bilang Miss Air, si Slađana Božović ng Yugoslavia bilang Miss Water, at si Patricia Drossou ng Gresya bilang Miss Fire. Matapos makoronahan bilang Miss Earth si Glavović, biglang umalis ang karamihan sa mga kandidata bilang protesta laban sa koronasyon ni Glavović. Ayon sa ibang mga kandidata, hindi raw maganda ang pakikitungo ni Glavović sa kanila.

Noong 28 Mayo 2003, opisyal na pinatalsik si Glavović bilang Miss Earth 2002 matapos nitong mabigong sundin ang mga nakatakda sa kanyang kontrata sa Miss Earth Foundation, at siya ay pinalitan ni Miss Air Winfred Omwakwe ng Kenya bilang Miss Earth. Humalili sina Božović at Drossou bilang Miss Air at Miss Water ayon sa pagkakasunod, at ang humalili sa titulong Miss Fire ay si Elina Hurve ng Pinlandiya.

Mga kandidata mula sa limampu't-tatlong na mga bansa at teritoryo ang kumalahok sa kompetisyong ito. Pinangunahan ni Marc Nelson ang kompetisyon, samantalang Bianca Araneta at Pia Guanio ang nagsilbing mga *backstage correspondent*. Nagtanghal sina Francis Magalona, RJ Rosales, at ang grupong The Hunks sa edisyong ito.

## Kasaysayan 
thumb|250x250px|Folk Arts Theater , ang lokasyon ng Miss Earth 2002

### Lokasyon at petsa ng kompetisyon 
Noong Mayo 2002, inanunsyo ng pangulo ng Carousel Productions na si Ramon Monzon at *executive vice president* nito na si Lorraine Schuck na magaganap ang ikalawang edisyon ng Miss Earth sa Folk Arts Theater sa Pasay, Kalakhang Maynila, Pilipinas sa 20 Oktubre 2002.

Naganap ang *National Costume competition* sa Casino Filipino sa Tagaytay, Rizal noong 7 Oktubre 2002.

### Pagpili ng mga kalahok 
Ang mga kalahok mula sa limampu't-tatlong bansa at teritoryo ay napili upang lumahok sa kompetisyon.

#### Mga unang sali, pagbalik, at mga pag-urong 
Unang sumali sa edisyong ito ang mga bansang Albanya, Alemanya, Barbados, Belhika, Bosnya at Hersegobina, Ehipto, Gana, Gran Britanya, Gresya, Honduras, Kosobo, Mehiko, Nepal, Niherya, Noruwega, Paragway, Polonya, Republikang Tseko, Suwisa, Timog Korea, Tsile, Tsina, Uganda, at Yugoslavia.

Hindi sumali ang mga bansang Bagong Silandiya, Brasil, Italya, Kasakistan, Kroasya, Letonya, Olanda, Taywan, Timog Aprika, Turkiya, at Zanzibar sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Bagama't nasa Pilipinas na, hindi nagpatuloy sa kompetisyon sina Jurraney Toppenberg ng Aruba at Ivana Mucić ng Kroasya dahil sa mga personal na dahilan. Hindi rin nagpatuloy sa kompetisyon si Adriana Luci de Souza Reis ng Brasil dahil sa impeksyon sa bato.

## Mga resulta
### Mga pagkakalagay 
#### Mga iskor sa kompetisyon 
### Mga espesyal na parangal
#### Best National Costume 
## Kompetisyon 
### Pormat ng kompetisyon 
Sampung mga *semi-finalist* ang napili sa pamamagitan ng mga *pre-pageant event* at *closed-door interview*. Lumahok sa *casual interview, swimsuit competition* at *evening gown competition* ang sampung mga *semi-finalist,* at kalaunan ay napili ang apat na pinalista na lumahok sa *final question*.

### Komite sa pagpili 
* Dr. Conrado T. Banzon – Direktor ng Banco Filipino
* Malu C. Dy Buncio – *General manager* ng Avon Cosmetics
* Wilma Doesnt – Pilipinang modelo at aktres
* Marides Fernando – Alkalde ng Marikina
* Kemal Tursan Gurieli – Prinsipe ng Heorhiya
* Michael Herrmann – *General manager* ng Hotel Intercontinental Manila
* Marcel Kerkmeester – *Marketing director* ng Home Care Products, Unilever Philippines
* Sen. Loren Legarda – Senador ng Pilipinas
* Gov. Joel Reyes – Gobernador ng Palawan
* Charo Santos-Concio – *Executive vice-president* ng ABS-CBN

## Mga kandidata
Limampu't-tatlong kandidata ang lumahok para sa titulo.

## Mga tala
## Mga sanggunian
## Panlabas na kawing
* 

Kategorya:Miss Earth